**Astrologie în derivă**

*Gerra Orivera*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*golful din atrii\*

pe cuspidă

ordinea alfabetică a efemerului

a fost grav perturbată

fără ca ziarele să o denunțe

inexplicabil

nu s-a intrat în ședință parlamentară

vortexul lumii

doar în mine și-a găsit punctul de echilibru

nu se mai sparg de peretele inimii

cupele primăverii

o implozie pliază axul tăcerii

îngroapă carnea în carne

să nu se mai știe

torn pe linia vieţii sunetul epidermei

să pot acorda universul a mine

reverberează magia Unului

fermentează muşcătura clipei terestre

deasupra

muntele Venus respiră sacadat

dosul palmei podeşte irişi

pleoapa luminii recuperează timpul

şi cade

voluptatea crucificată a păcatului

se-nvelește a taină

îngeri în travesti mântuie edenuri polimorfe

ecuaţia clipei rotunjeşte perfecţiunea

îngenunchezi

laşi Rugăciunea trupurilor să curgă